
2010 m. kovo 23 d. Nr. 3-5
                  Birštono savivaldybės Kontrolės ir audito tarnybos kontrolierė vadovaudamasi Vietos savivaldos įstatymu bei vykdydama Birštono savivaldybės tarybos 2009-04-24 d. sprendimą Nr. TS-89 ir tarnybos 2010 metų veiklos planą, atliko UAB „Birštono šiluma“ 2009 metų finansinių ataskaitų rinkinio, balanso ir susijusių 2009 metų pelno (nuostolio) ataskaitos, nuosavo kapitalo pokyčių ataskaitos, ir aiškinamojo rašto auditą. Šis finansinių ataskaitų rinkinys yra parengtas vadovaujantis LR Įmonių finansinės atskaitomybės įstatymu, Verslo apskaitos standartais ir kitais Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą. Už šio  finansinių  ataskaitų rinkinio sudarymą yra atsakinga Bendrovės vadovybė. Kontrolierės pareiga, remiantis atliktu auditu, pareikšti savo nuomonę apie šį finansinių  ataskaitų rinkinį.
                Auditas atliktas pagal audito standartus. Šie standartai reikalauja, jog auditą planuotume ir atliktume taip, kad gautume pakankamą pagrindą tvirtinti, jog finansinių ataskaitų rinkinyje nėra reikšmingų informacijos iškraipymų. Audito metu buvo ištirti įrodymai, patvirtinantys finansinių ataskaitų sumas ir atskleidimus. Audito metu buvo įvertinti Bendrovėje taikyti apskaitos principai bei vadovybės atlikti įvertinimai, taip pat bendras finansinių ataskaitų pateikimas pagal finansinės atskaitomybės sudarymo tvarką. Audito metu įsitikinta, kad atliktas auditas suteikia pakankamą pagrindą nuomonei pareikšti.
                 Kontrolierės nuomone, patikrintas finansinių ataskaitų rinkinys visais reikšmingais atžvilgiais tikrai ir teisingai atspindi UAB “Birštono šiluma“ 2009 m. gruodžio 31 d. finansinę būklę, 2009 metų veiklos rezultatus ir yra parengtas pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą.

                  Kontrolierė atliko UAB “Birštono šiluma“ 2009 metų Bendrovės metinio pranešimo patikrinimą. Už šią ataskaitą ir veiklos planų bei prognozių prielaidas atsakinga Bendrovės vadovybė. Kontrolierės pareiga, remiantis atliktu patikrinimu, pareikšti nuomonę ar Bendrovės metiniame pranešime pateikiami duomenys atitinka metinį finansinį rinkinį.
                   Kontrolierės darbo apimtis metinio pranešimo atžvilgiu apsiribojo patikrinimu, ar šioje ataskaitoje, lyginant su metiniu finansiniu rinkiniu, nėra reikšmingų neatitikimų ir neapėmė veiklos ataskaitos ateities planų ir prognozių dalies vertinimų, nes tai nebuvo audito tikslas.

                    Remiantis atliktu patikrinimu galime pareikšti, kad UAB“Birštono šiluma“ 2009 metų metiniame pranešime nepastebėta jokių reikšmingų neatitikimų lyginant su audituotomis 2009 metų finansinėmis ataskaitomis.

                    Atliktas patikrinimas Bendrovės 2009 metų šilumos tiekimo veiklos ekonominių rodiklių suvestinės (ERS -1 lentelė) pagal šilumos gamybos, perdavimo, pardavimų ir karšto vandens sąnaudų straipsnius ir įvertinti ar lentelėje pateikti duomenys atitinka finansinėse ataskaitose pateiktus duomenis.
                    Remiantis atliktu patikrinimu nustatyta, kad 2009 metų Bendrovės Šilumos tiekimo veiklos ekonominių rodiklių suvestinėje lentelėje (ERS-1) pateiktos sumos atitinka finansiniame ataskaitų rinkinyje atspindėtas sumas.

